ସୁଭଦ୍ରାଙ୍କ ରଥର ମୁଖ୍ୟ ମହାରଣା ଗଣମାଧ୍ୟମରେ ବିବୃତ୍ତି ଦେବା ପରେ ପୁଣି ଜୋର ଧରିଛି ଦାରୁ ଫିକ୍ସିଂ ଓ ନବକଳେବର ବିଭ୍ରାଟ ମାମଲା । କୃଷ୍ଣଚନ୍ଦ୍ର ମହାରଣା ଯେତେବେଳେ କହିଲେ ଯେ ୪ଟି ଯାକ ଦାରୁ ପୋଲା ପଡ଼ିଥିଲା ଓ ଦାରୁ ଚୟନରେ ଫିକ୍ସିଂ କରାଯାଇଥିଲା ସେତେବେଳେ ତାହା ୩ ବର୍ଷ ତଳର ଚର୍ଚ୍ଚିତ ଘଟଣାକୁ ଆଗକୁ ଆଣିଛି । ଟଙ୍କା ନେଇ ଦଇତାପତି ସେବକ ଫିକ୍ସିଂ କରିଥିଲେ ବୋଲି ଅଭିଯୋଗ କରିଛନ୍ତି କୃଷ୍ଣଚନ୍ଦ୍ର । ଏହି ଘଟଣା ୩ ବର୍ଷ ତଳର ଘାଆକୁ ପୁଣି ତାଜା କରିଦେଇଛି ଆଉ ଏହାକୁ ନେଇ ଆରମ୍ଭ ହୋଇଯାଇଛି ରାଜନୀତି । ପରିସ୍ଥିତି ଏପରି ହୋଇଛି ଯେ ଶ୍ରୀମନ୍ଦିର ପ୍ରଶାସନ ଠାରୁ ଆରମ୍ଭ କରି ଆଇନ ମନ୍ତ୍ରୀ ଓ ଶଙ୍କରାଚାର୍ଯ୍ୟଙ୍କ ପର୍ଯ୍ୟନ୍ତ ଆଗକୁ ଆସି ବିବୃତ୍ତି ଦେଇଛନ୍ତି । ଆଜି ଶଙ୍କରାଚାର୍ଯ୍ୟ ନିଶ୍ଚଳାନନ୍ଦ ସରସ୍ବତୀ କହିଛନ୍ତି ଯେ ତାଙ୍କ ପରାମର୍ଶ ନେଲେ ସବୁ ସମସ୍ୟାର ସମଧାନ ହୋଇଯିବ ।
